Uge 30 bliver afsluttet med bulder og brag, når store dele af Nordjylland søndag kan se frem til tordenbyger.

Det bliver en lun, men våd søndag, nordjyderne kan se frem til søndag. Og det starter allerede fra morgenstunden. I løbet af formiddagen er der skyet over det meste af regionen. Op ad dagen vil spredte byger med torden ramme flere steder. Hvem, der helt præcist kan se frem til regn, er det meget svært at spå om. Temperaturerne kommer op omkring 21-22 grader. Det er dog de færreste steder, at solen kommer til at skinne. Regn- og tordenbygerne fortsætter ud på aftenen. Vinden tager i løbet af dagen til fra syd. Så det bliver en lun, men skyet og våd sommer-søndag.